भगवान श्री कृष्ण ने स्वयं इस व्रत के फल एवं प्रभाव को अर्जुन को एक कथा के माध्यम से समझाया था. एक बार च्यवन ऋषि के पुत्र मेधावी, भगवान शिव की आरधना करने के लिए एक पर्वत की उच्ची चोटी पर गए ताकि उनके साधना में कोई बाधा न आ सके. उस पर्वत पर तप करते-करते ऋषि मेधावी को कई वर्ष बीत गए, एक दिन एक मंजुघोषा नाम की अप्सरा आकाशमार्ग में भ्रमण कर रही थी तभी उसकी नजर ऋषि मेधावी पर पड़ी तथा वह ऋषि के मुख के तेज को देखकर उन पर मोहित हो गई. मंजुघोषा के माया के प्रभाव से ऋषि मेधावी ने अपनी साधना छोड़ दी तथा उस अप्सरा के साथ समय बिताने लगे. जब एक दिन उस अप्सरा की माया का प्रभाव ऋषि पर से हटा तो उन्हें अहसास हुआ की वे शिव की तपस्या से विरक्त हो चुके है. क्रोध में आकर उन्होंने उस अप्सरा को पिशाचनी होने का श्राप दे दिया.ऋद्धि मेधावी के क्रोध शांत होने के पश्चात तथा अप्सरा के प्राथना पर ऋषि मेधावी ने अप्सरा को उसकी मुक्ति का मार्ग बताते हुए चैत्र कृष्ण एकादशी का व्रत करने के लिए कहा तथा स्वयं भोग में विलुप्त होने के कारण ऋषि मेधावी के भी समस्त पूण्य नष्ट हो चुके थे. पापमोचनी एकादशी के व्रत के प्रभाव से ऋषि मेधावी को अपने सभी पापो से मुक्ति मिली तथा अप्सरा इस व्रत के प्रभाव से पिशाचिन योनि से मुक्त हुई व उसे स्वर्ग में पुनः स्थान प्राप्त हुआ.